— 260 — 



imidlertid mangler Rævling fuldstændigt, skønt den — ikke 

 mange Mil derfra — findes talrigt og fruktificerende paa lignende 

 Lokaliteter baade ved Præstø (»Feddet«) og flere Steder paa Fal- 

 ster. I Løbet af de Aarhundreder, Ulfshale har eksisteret, er det 

 altsaa ikke lykkedes nogen Fugl at føre spiredygtigt Rævling- 

 Frø til denne Lokalitet. 



Stenlaget revner ved Spiringen langs den konvekse Kant, 

 der har vendt ud mod Frugtens Overflade ; og Kimen strækker 

 sig, saa at baade Stængelens og Rodens Spids kommer udenfor 

 Stenlaget. Spiringen foregaar ifølge Sylvén om Sommeren og om 

 Efteraaret; selv har jeg fundet ganske unge Kimplanter i Sep- 

 tember; altsaa paa en Aarstid, da den værste Tørkeperiode er 

 forbi; Empetrum forholder sig altsaa i saa Henseende paa lig- 

 nende Maade som de overvintrende, eenaarige Planter, for hvilke 

 Sommeren er »den ugunstige Aarstid«. 



Skudbygning. 



1. Kimplanten. 

 Den i det modne Frø indesluttede Kim (se Fig. 1) er cylin- 

 drisk, svagt krummet og 1 Millimeter lang. Kimbladene har i 

 embryonal Tilstand en Længde af 0,25 mm; men efter Spiringen 

 vokser de saa meget, at de bliver 3 mm 

 lange og 1 mm brede; de er ikke forsynede 

 med nogen Fure paa Undersiden, saaledes 

 som Løvbladene; men ligner ganske Kim- 

 bladene hos Flertallet af de øvrige Dikotyle- 

 doner. De er saftige, grønne og fra Septem- 

 ber (el. lidt før) til Marts Plantens væsent- 

 ligste Assimilationsorganer. Sylvén angiver 

 Kimbladenes Alder til 2 — 3 Aar; men paa 

 alle de 10 — 20 af mig undersøgte eet Aar 

 gamle Kimplanter var baade Kimbladene og 

 de derefter følgende 2 Blade allerede døde 

 (Fig. 3). 



Kimrodens Spids (Fig. 2) er bygget paa 

 lignende Maade, som Tilfældet er hos Fler- 

 tallet af de øvrige Tokimbladede. Rodhætten 

 er kun faa Cellelag tyk; disse er fremkommet 

 ved tangentiale Delinger af Dermatogenet. 



Fig. 1. Længdesnit af 

 et Frø med et Endo- 

 spermhaustorium ved 

 ved hver Ende. 

 (X 35). 



